Fram-medaljen

Fram-medaljen er en norsk sivil medalje innstiftet av kong Oscar II 9. september 1896.

Medaljen var belønning av deltagerne i Fridtjof Nansens Fram-ekspedisjon 1893–1896.Norges statskalender for aaret 1907, redigert av N. R. Bull, Kristiania: H. Aschehoug & Co (W. Nygaard), 1906, sp. 1001–1002. Den ble også tildelt deltagerne i Otto Sverdrups ekspedisjon med «Fram» 1898–1902. Medaljen ble innstiftet samme dag som Nansens ekspedisjon returnerte til Kristiania.

Utforming
Medaljen er preget i sølv. På advers bærer den Oscar IIs portrett sammen med valgspråket «BRODERFOLKENES VEL». Advers er identisk med Kong Oscar IIs medalje til belønning for fortjenstlig virksomhet. Revers bærer ekspedisjonsskipets navn, nordstjernen, og årstallene «1893» og «1896». Medaljen har en kongekrone på toppen. Medaljebåndet er rødt med en hvitkantet blå stripe i midten, Norges flaggfarger.

Fram-medaljen er utført av myntgravør Ivar Throndsen, som utførte kongeportrettet på forsiden etter en original utført av den tyske myntgravør Wilhelm Kullrich.R. Støren og Hans Holst: Myntgravør Ivar Throndsens medaljer, jetonger og merker, Publikasjoner fra Universitetets myntkabinett, nr. 3, Oslo: i kommisjon hos H. Aschehoug, 1937, s. 62 og 91, plansje IV nr. 34 og XIV nr. 136.

Mottagere
Medlemmer av Fridtjof Nansens «Fram»-ekspedisjon 1893–1896:

Fridtjof Nansen
Otto N. Sverdrup
Sigurd Scott Hansen
Henrik Greve Blessing
Theodor Claudius Jacobsen
Adolf Juell 
Hjalmar Johansen
Bernhard Nordahl 
Anton Amundsen
Ivar Otto Irgens Mogstad
Peder Leonard Hendriksen

Medlemmer av Otto Sverdrups «Fram»-ekspedisjon 1898–1902:

Victor Baumann
Gunnar I. Isachsen
Oluf L. Raanes
Karl B. Olsen
Jacob B. Nødtvedt
Rudolf Stoltz Amundsen
Adolf Henrik Lindstrøm
Ivar Olsen Fosheim 
Sverre H. Hassel 
Herman Georg Simmons
Edvard Bay

Se også
Sydpolsmedaljen

Referanser

Litteratur
John Monn: «Frammedaljen», Forsvarets Forum, nr. 7, 1995

Kategori:Norske utmerkelser
Kategori:Utmerkelser etablert i 1896
Kategori:1896 i Norge